ఆయనలాంటి ఉపరాష్ట్రపతి మరొకరు ఉండరు: ప్రధాని మోదీఅట్టహాసంగా నామినేషన్.. ఔన్నత్యం కాపాడతా: వెంకయ్యన్యూఢిల్లీ, జూలై 18 (ఆంధ్రజ్యోతి): ఉప రాష్ట్రపతి పదవికి వెంకయ్య నాయుడు నామినేషన్ల దాఖలు కార్యక్రమం అట్టహాసంగా జరిగింది. మొదటి సెట్లో ప్రధాని మోదీ, అమిత్ షా; రెండో సెట్లో ఎల్కే ఆడ్వాణీ, మురళీ మనోహర్ జోషి; మూడో సెట్లో రాజ్నాథ్ సింగ్, అరుణ్ జైట్లీ; నాలుగో సెట్లో వివిధ పార్టీల నాయకులు తొలి ప్రతిపాదకులుగా సంతకాలు చేశారు. బీజేపీ అగ్ర నేతలు, వివిధ పార్టీల నాయకులు మంగళవారం ఉదయం 11 గంటలకు పార్లమెంటు లైబ్రరీ భవనం నుంచి ర్యాలీగా వెళ్లి నామినేషన్ పత్రాలను సమర్పించారు. ఈ సందర్భంగా మోదీ మాట్లాడుతూ, ‘‘విశ్లేషణ చేయడం లేదు. కానీ, ఒక్క విషయం మాత్రం చెప్పక తప్పదు. సుదీర్ఘ కాలం రాజ్యసభ సభ్యుడిగా అనుభవం ఉన్న వెంకయ్య వంటి నాయకుడు ఉప రాష్ట్రపతి పదవి చేపట్టడం ఇదే మొదటిసారని నాకు అనిపిస్తోంది. దేశంలో అందరికన్నా ఎక్కువగా అనేక ప్రాంతాల్లో స్వయంగా పనిచేసిన అనుభవం ఉన్న నాయకుడు ఉప రాష్ట్రపతి పదవి చేపట్టడం కూడా ఇదే తొలిసారి కావచ్చు. దేశంలోని వివిధ ప్రాంతాల గురించి, అక్కడి సమస్యలు, ప్రత్యేకతల గురించి ఆయనకు ప్రత్యక్ష అనుభవం ఉంది. తన అనుభవంతో ఉపరాష్ట్రపతి వంటి ఉన్నత వ్యవస్థకు వెంకయ్య అదనపు విలువ చేకూర్చగలరనడంలో సందేహం లేదు’’ అని వ్యాఖ్యానించారు. వెంకయ్య వ్యవసాయ శాఖ మంత్రిగా పని చేయకపోయినా మంత్రివర్గంలో వ్యవసాయ చర్చల్లో మమేకమై పాల్గొని విలువైన సూచనలు ఇచ్చే వారని కొనియాడారు. అవి విధాన రూపకల్పనలో తమకు విశేషంగా ఉపయోగపడేవని చెప్పారు. ఆయన తన జీవితాన్ని గ్రామాలు, రైతులకు అంకితం చేశారని అభినందించారు. కొత్త పదవితో దేశానికి ఎంతో ప్రయోజనం చేకూరుతుందన్నారు. కాగా, వెంకయ్య అభ్యర్థిత్వంపై రాజ్యసభలో సభ్యులంతా హర్షం వ్యక్తం చేశారని, ఆయన తమతో కలిసి ఉండరని తెలిసినా సంతోషం వ్యక్తం చేశారని తెలిపారు. కొంతమంది తమకు ముందుగానే చెబితే బాగుండేదని అభిప్రాయపడ్డారని, తమ మనసులో ఉన్న అభిప్రాయాన్నే అమలు చేశారన్న భావన చాలా మందిలో నెలకొందని చెప్పారు. ‘‘కొంతమంది మన నిర్ణయానికి ఓటు వేయకపోవచ్చు. కానీ, వారు వెంకయ్యకు జీవితంలో ఒక అత్యున్నత పదవి లభించినందుకు సంతోషించినట్లు నాకు అనిపించింది. ఇది మనందరికీ గర్వకారణం. వెంకయ్యకు అందరి తరఫున శుభాభినందనలు’’ అని వ్యాఖ్యానించారు. ఈ సందర్భంగా రాజ్యసభలో ఎప్పుడూ వెంకయ్యకు రక్త పోటు పెరుగకుండా చూస్తామని పూర్తి హామీ ఇస్తున్నానంటూ మోదీ చమత్కరించారు. వెంకయ్య ఉపరాష్ట్రపతి కావడంతో బీజేపీకి పూరించలేని నష్టం ఏర్పడుతుందని, అయినా ఇంతటి ప్రతిష్ఠాత్మకమైన పదవికి ఇంత గొప్ప యోగ్యతగల నాయకుడు ఎంపిక కావడం హర్షణీయమని బీజేపీ అధ్యక్షుడు అమిత్ షా అన్నారు. ఆయన ఎంపికపై మిత్రపక్షాల నాయకులంతా ఆనందం వ్యక్తం చేశారని తెలిపారు. ఈ కార్యక్రమానికి వెంకయ్య కుటుంబ సభ్యులు హాజరయ్యారు.సామాజిక సేవ చేయాలనుకున్నా...: వెంకయ్య‘‘నేను సామాన్య మానవుడ్ని. సాధారణ వ్యవసాయ కుటుంబం నుంచి వచ్చాను. కుటుంబ చరిత్ర పెద్దగా లేదు. నా చిన్నతనంలోనే తల్లిని కోల్పోయాను. పార్టీనే తల్లిగా భావించి ఎదిగాను. కాబట్టి పార్టీని విడిచిపెట్టడానికి ఇబ్బంది పడ్డాను’’ అని వెంకయ్య నాయుడు భావోద్వేగంగా వ్యాఖ్యానించారు. 2019లో మోదీ మరోసారి అధికారంలోకి వచ్చిన తర్వాత అన్నీ వదిలిపెట్టి సామాజిక సేవలో నిమగ్నం కావాలని భావించానని, కానీ, విధి మరోటి తలచిందని చెప్పారు. ‘‘ఈరోజు నుంచి నా పాత్ర వేరు. 40 ఏళ్లు ప్రజా జీవితంలో గడిపి ఎమ్మెల్యేగా, ఎంపీగా, పార్టీ పదవుల్లో ఉండి ప్రజలతో మమేకమై జీవితం గడిపాను. ఆంధ్రా యూనివర్సిటీలో చదువుకుంటున్నప్పటి నుంచీ రాజకీయాల్లో ఉన్నాను. కేంద్రంలో గ్రామీణాభివృద్ధి, పట్టణాభివృద్ధి, పార్లమెంటరీ వ్యవహారాలు, సమాచార, ప్రసార శాఖల మంత్రిగా పని చేశాను. దేశం నలుమూలలా తిరిగే అవకాశం లభించింది. దేశవ్యాప్తంగా విస్తృతంగా పర్యటించాను. ఉప రాష్ట్రపతి పదవితో రాజ్యాంగ బాధ్యతలోకి వెళ్తున్నాను. ఈ పదవికి న్యాయం చేస్తానన్న విశ్వాసం ఉంది’’ అని స్పష్టం చేశారు. తననీ పదవికి ఎంపిక చేసిన ప్రధాని మోదీ, పార్టీ అధ్యక్షుడు అమిత్ షాకు కృతజ్ఞతలు తెలిపారు. ఉపరాష్ట్రపతి వ్యవస్థ ఔన్నత్యాన్ని కాపాడతానని చెప్పారు. ఈ ప్రయాణంలో తనకు మద్దతుగా ఉండి,  సహకరించిన ప్రతి ఒక్కరికీ శుభాకాంక్షలు తెలిపారు.వెంకయ్యకు నేతల అభినందనలుఉప రాష్ట్రపతి అభ్యర్థిగా ఎంపికైన వెంకయ్యకు తెలంగాణ బీజేపీ నాయకులు శుభాకాంక్షలు తెలిపారు. మంగళవారం ఉదయం వెంకయ్యను ఆయన నివాసంలో కేంద్ర మంత్రి దత్తాత్రేయ, పార్టీ నేతలు కె.లక్ష్మణ్, మురళీధర్ రావు, ఇంద్రసేనారెడ్డి, ఏపీ మంత్రి కామినేని శ్రీనివాస్ తదితరులు కలిసి అభినందనలు తెలిపారు. పార్లమెంటు భవనంలో టీఆర్ఎస్ ఎంపీలు మల్లారెడ్డి, పొంగులేటి శ్రీనివా్సరెడ్డి, జి.నగేష్, పసునూరి దయాకర్, సుమన్, కొత్తా ప్రభాకర్రెడ్డి, బీబీ పాటిల్, సీతారాంనాయక్, గుత్తా సుఖేందర్ రెడ్డి, కొండా విశ్వేశ్వర్రెడ్డితో పాటు, ప్రభుత్వ సలహాదారు వివేక్ శుభాకాంక్షలు చెప్పారు. అలాగే, వెంకయ్యకు టీడీపీ-టీఎస్ నేతలు రేవంత్రెడ్డి, సండ్ర వెంకటవీరయ్య, రావుల చంద్రశేఖర్రెడ్డి, వేం నరేందర్రెడ్డి తదితరులు శుభాకాంక్షలు తెలిపారు.మీ పేరు దేశమంతా ప్రచారమైంది: వెంకయ్య సతీమణితో మోదీవెంకయ్య నామినేషన్ దాఖలు కార్యక్రమానికి ఆయన కుటుంబ సభ్యులంతా హాజరయ్యారు. ఈ సందర్భంగా వెంకయ్య సతీమణి ఉషను ప్రధాని మోదీ పలకరిస్తూ.. ‘‘ఉప రాష్ట్రపతిగా ఉండను. ఉషాపతిగానే ఉంటానని వెంకయ్య అందరితో అంటుండేవారు. ఇప్పుడు ఉషాపతి ఉప రాష్ట్రపతి అయ్యారు. దాంతో, మీడియా అంతటా ‘ఉషాపతి.. ఉప రాష్ట్రపతి అయ్యారం’టూ మీ పేరు దేశవ్యాప్తంగా ప్రచారమైంది’’ అని సరదాగా వ్యాఖ్యానించారు. దాంతో వెంకయ్య కుమార్తె దీపా వెంకట్ జోక్యం చేసుకొని.. ‘‘నాన్న ఎదుగుదలలో అమ్మ పాత్ర ఎంతో ఉంది. ఈ ప్రయాణంలో ఎదురైన బాధలు, సుఖదుఖాల్లో అమ్మ పాల్పంచుకున్నారు. దానికి దక్కిన గౌరవమే ఈ ప్రచారం’’ అని అన్నారు.
aayanalaanti uparaashtrapati marokaru undaru: pradhaani modiattahasamga namination.. aunnatyam kapadata: venkayyanyuudlli, juulai 18 (aandhrajyoti): upa rashtrapati padaviki venkayya nayudu naminationla daakhalu kaaryakramam attahaasamgaa jarigindi. modati setlo pradhaani modii, amit shaa; rendo setlo elke aadwani, muralii manohar joshi; moodo setlo rajnath sing, arun jaitley; naalugo setlo vividha paarteela naayakulu toli pratipaadakulugaa santakaalu chesaru. bgfa agra nethalu, vividha paarteela naayakulu mangalavaaram udayam 11 gantalaku paarlamentu librari bhavanam nunchi ryaliga velli namination patraalanu samarpinchaaru. ee sandarbhamgaa modii maatlaadutuu, ‘‘vislaeshana cheyadam ledu. cony, okka vishayam maatram cheppaka tappadu. sudeergha kaalam rajyasabha sabhyudigaa anubhavam unna venkayya vanti nayakudu upa rashtrapati padavi chepattadam ide modatisaarani naaku anipistondi. desamlo andarikanna ekkuvagaa aneka praantaallo swayamgaa panichesina anubhavam unna nayakudu upa rashtrapati padavi chepattadam kuudaa ide tolisari kaavachhu. desamloni vividha praantaala gurinchi, akkadi samasyalu, pratyekatala gurinchi aayanaku pratyaksha anubhavam undi. tana anubhavamtho uparaashtrapati vanti unnata vyavasthaku venkayya adanapu viluva chekoorchagalaranadamlo sandeham ledu’’ ani vyaakhyaaninchaaru. venkayya vyavasaaya saakha mantrigaa pani cheyakapoyina mantrivargamlo vyavasaaya charchallo mamekamai palgoni viluvaina suuchanalu iche vaarani koniyaadaaru. avi vidhaana roopakalpanalo tamaku visaeshamgaa upayogapadevani cheppaaru. aayana tana jeevitaanni graamaalu, raitulaku ankitam chesarani abhinandinchaaru. kotta padavitho deshaniki entho prayojanam chekuurutundannaru. kaga, venkayya abhyardhitvampai rajyasabhalo sabhyulanta harsham vyaktam chesarani, aayana tamatho kalisi undarani telisina santosham vyaktam chesarani telipaaru. kontamandi tamaku mundugaane chebithe bagundedani abhipraayapaddaarani, tama manasulo unna abhipraayaanne amalu chesaranna bhavana chala mandilo nelakondani cheppaaru. ‘‘kontamandi mana nirnayaaniki otu veyakapovachhu. cony, vaaru venkayyaku jeevitamlo oka atyunnata padavi labhinchinanduku santoshinchinatlu naaku anipinchindi. idhi manandarikee garvakaaranam. venkayyaku andari tarafuna subhaabhinandanalu’’ ani vyaakhyaaninchaaru. ee sandarbhamgaa rajyasabhalo eppuduu venkayyaku rakta potu perugakunda chustamani puurti haami istunnanantu modii chamatkarinchaaru. venkayya uparaashtrapati kaavadamtho beejeepeeki poorinchaleni nashtam erpadutundani, aina intati pratishtaatmakamaina padaviki inta goppa yogyatagala nayakudu empika kaavadam harshaneeyamani bgfa adhyakshudu amit shaa annaru. aayana empikapai mitrapakshaala nayakulanta aanandam vyaktam chesarani telipaaru. ee kaaryakramaaniki venkayya kutumba sabhyulu haajarayyaaru.saamaajika seva cheyalanukunna...: venkayya‘‘nenu saamaanya maanavudni. saadhaarana vyavasaaya kutumbam nunchi vachanu. kutumba charitra peddagaa ledu. naa chinnatanamlone tallini kolpoyanu. paartiine talligaa bhavinchi edigaanu. kabatti paartiini vidichipettadaaniki ibbandi paddaanu’’ ani venkayya nayudu bhavodvegamga vyaakhyaaninchaaru. 2019loo modii marosari adhikaaramloki vachina tarvaata annee vadilipetti saamaajika sevalo nimagnam kaavaalani bhaavinchaanani, cony, vidhi maroti talachindani cheppaaru. ‘‘eeroju nunchi naa paatra vaeru. 40 ellu praja jeevitamlo gadipi emmelyega, empeegaa, party padavullo undi prajalatho mamekamai jeevitam gadipaanu. andhra universitylo chaduvukuntunnappati nunchi rajakeeyaallo unnaanu. kendramlo graameenaabhivruddhi, pattanaabhivruddhi, parlamentary vyavahaaraalu, samachara, prasara saakhala mantrigaa pani cheshaanu. desham nalumulala tirige avakaasam labhinchindi. desavyaaptamgaa vistrutamgaa paryatinchaanu. upa rashtrapati padavitho raajyaamga baadhyataloki veltunnaanu. ee padaviki nyaayam chestananna vishwaasam undi’’ ani spashtam chesaru. tananee padaviki empika chesina pradhaani modii, party adhyakshudu amit shaku krutagnatalu telipaaru. uparaashtrapati vyavastha aunnatyaanni kaapaadataanani cheppaaru. ee prayaanamlo tanaku maddatugaa undi,  sahakarinchina prati okkarikee subhaakaankshalu telipaaru.venkayyaku nethala abhinandanaluupa rashtrapati abhyardhigaa empikaina venkayyaku telamgaana bgfa naayakulu subhaakaankshalu telipaaru. mangalavaaram udayam venkayyanu aayana nivaasamlo kendra mantri dattatreya, party nethalu ke.lakshman, muralidhar raavu, indrasenareddy, apy mantri kaamineni srinivas taditarulu kalisi abhinandanalu telipaaru. paarlamentu bhavanamlo trs empeelu mallareddy, ponguleti srinivasreddy, ji.nagesh, pasunuri dayakar, suman, kotta prabhakarreddy, bb patil, siitaraamnaayak, gutta sukhender reddi, konda vishweshwarredditho paatu, prabhutva salahaadaaru vivek subhaakaankshalu cheppaaru. alaage, venkayyaku tdp-ts nethalu revantreddy, sandra venkataveerayya, ravula chandrasekharreddy, vem narendarreddy taditarulu subhaakaankshalu telipaaru.mee paeru deshamanta prachaaramaindi: venkayya sateemanito modivenkayya namination daakhalu kaaryakramaaniki aayana kutumba sabhyulanta haajarayyaaru. ee sandarbhamgaa venkayya sateemani ushanu pradhaani modii palakaristuu.. ‘‘upa raashtrapatigaa undanu. ushaapatigaane untaanani venkayya andaritho antundevaaru. ippudu ushapati upa rashtrapati ayyaru. daamto, media antataa ‘ushapati.. upa rashtrapati ayyaram’too mee paeru desavyaaptamgaa prachaaramaindi’’ ani saradaagaa vyaakhyaaninchaaru. daamto venkayya kumarte deepa venkat jokyam chesukoni.. ‘‘naanna edugudalalo amma paatra entho undi. ee prayaanamlo eduraina baadhalu, sukhadukhaallo amma paalpanchukunnaaru. daaniki dakkina gowravame ee prachaaram’’ ani annaru.